El embrujo de Shanghai (cinta)

:*Iste articlo ye sobre una cinta de cine espanyol de cine de drama estrenada l'anyo 2002; ta atros usos, se veiga *'El embrujo de Shanghai***.


***El embrujo de Shanghai*** (títol orichinal en [[Idioma castellano|castellano]], en [[Idioma aragonés|aragonés]] ***L'embruixadura de Xangai**', estrenada en Aragón con o suyo títol orichinal) ye una cinta de cine de drama d'intriga coproducida por o cine espanyol, o cine francés y lo cine britanico estrenada l'anyo 2002, dirichida por Fernando Trueba seguntes un guión adaptau por él mesmo (basau en a novela *[[El embrujo de Shanghai (novela)|El embrujo de Shanghai]]*, publicada por Juan Marsé en l'anyo 1993), con una banda sonora orichinal d'Antoine Duhamel, una dirección de fotografía de José Luis López-Linares, una producción cinematografica d'Andrés Vicente Gómez y Cristina Huete ta las productoras Antena 3 Televisión, Eurimages, Lolafilms, MEDIA (programa d'a Unión Europea), Pyramide-Orsans Productions, Shanghai Spell, TeleMadrid y Vía Digital, y un elenco formau por Fernando Tielve, Aida Folch, Ariadna Gil, Fernando Fernán Gómez, Eduard Fernández, Antonio Resines, Rosa Maria Sardà, Jorge Sanz, Juan José Ballesta, Cristina Dilla, Joan Borràs, Götz Otto, Féodor Atkine, Antonio Dechent, Philippe Beglia y Bebo Valdés, entre d'atros actors.

Mientres os anyos 1940, poco dimpués de rematar a Guerra Civil Espanyola, Daniel ye un adolescent que vive con su mai en Barcelona. Conoix a lo capitán Blay, que ha combatiu en a guerra con l'Exercito Popular d'a Republica, ha perdiu en a guerra a sus dos fillos y tamién a cordura. A lo suyo traviés conoix a Susana, una mesacha d'a suya edat, que ye tuberculosa y vive con su mai, asperando que torne lo suyo pai, conoixiu como "El Kim". Iste marchó tamién enta la guerra y dimpués d'a redota dentró en Francia y partecipó en  Resistencia francesa ta posteriorment treballar con os maquis. Se descubre que "El Kim" ye de familia cabalera y que s'enamoró d'a criada d'a casa y marchó a vivir con ella enta Barcelona. Cuan un amigo d'"El Kim" contacta con a mai de Susana li entrega una carta a on "El Kim" diz que se troba bien y que aculla en casa a lo suyo amigo. Daniel prencipia a fer un debuixo de Susana, que iste quiere ninviar a su pai, a la vegada que Forcat, l'amigo d'o pai, conta a Susana y a Daniel una historia d'espías a on "El Kim" marcha enta Extremo Orient a capturar a un perigloso nazi. Pero be día, tot ixe mundo soniau remata y plega la realidat, fendo-se tamién grans os dos adolescents.

A cinta s'ambienta mientres os anyos 1940 en a ciudat de Barcelona (Catalunya); y las suyas escenas se filmoron en Barcelona (Barcelonés), Cardedeu (Vallés Oriental), Gerb (La Noguera) y Tarragona (Tarragonés) en Catalunya y Madrit y Rascafría en a Comunidat de Madrit.

Se tracta d'una cinta que ha recibiu bels premios y nominacions, en destacando tres Premios Goya (Millor Dirección Artistica, Millor Disenyo de Vestuario y Millor Maquillache y Peluquería) y atras tres nominacions (Millor Guión Adaptau, Millor Fotografia y Millor Dirección de Producción) en 2003 mientres a 17<sup>ena</sup> edición d'os Premios Goya.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''El embrujo de Shanghai'' en Internet Movie Database.
*  ''El embrujo de Shanghai'' en FilmAffinity.